**Suplement i Certifikatës për kualifikimin profesional, MODELIM, Niveli III në KSHK, referuar nivelit III të KEK**

**Individi është i aftë:**

* Të organizojë vendin e punës.
* Të interpretojë skicën (vizatimin) nga stilisti.
* Të zbërthejë në detaje skicën teknike.
* Të përdorë programe të ndryshme të CAD-it për dizenjimin dhe modelimin e veshjeve.
* Të përzgjedhë pëlhurën në varësi të modelit në skicë.
* Të përzgjedhë materialet ndihmëse dhe aksesorët e qepjes në varësi me skicën.
* Të përgatisë kallëpet e prerjes bazuar në skicë.
* Të presë materialin.
* Të ndjekë tërësinë e procesit të prodhimit
* Të shpërndajë punën tek stafi.
* Të përzgjedhë metodën e montimit të qepjes.
* Të realizojë ekonomizimin e lëndës së parë, nëpërmjet një llogaritjeje të thjeshtë.
* Të përshkruajë vetitë fiziko mekanike të tekstilit.
* Të zbatojë rregullat e sigurimit teknik.
* Të zbatojë rregullat e ruajtjes së mjedisit dhe zhvillimit të qëndrueshëm.
* Të mirëmbajë mjetet dhe pajisjet e punës

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Modelim”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në ndërmarrje të ndryshme të prodhimit të veshjeve, në punishte të ndryshme artizanale dhe atelie mode apo të vetëpunësohet.

Me përfundimin e kualifikimit profesional “Modelim”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).